Oslo bussterminal

Oslo bussterminal ligger i underetasjen av Galleri Oslo på Vaterland/Grønland. Terminalen åpnet i 1987, samtidig som Galleri Oslo sto ferdig. Bussterminalen er hovedterminal for regionbussrutene mellom Oslo og Akershus. I tillegg er den terminal for langrutebusser med endeholdeplass Oslo (blant annet for NOR-WAY Bussekspress) inklusive bussruter som krysser den norsk-svenske grense (blant annet FlixBus). Utenfor terminalen, i Schweigaards gate, ligger bussholdeplassen for bybussene i Oslo. Kapasitetsutfordring Konseptet med en stor felles bussterminal i sentrum av Oslo, ble opprinnelig planlagt av Stor-Oslo Lokaltrafikk for bussrutene mellom Oslo og Akershus med omegn (såkalte regionbusser). Terminalen ble dimensjonert for 450 daglige avganger. I 2010 var det opptil 1100 avganger og rundt 25 000 passasjerer i døgnet. Det ble i 2010 anslått at passasjerantallet ville øke til 35 000 / 40 000 innen år 2030, om ikke tiltak ble iverksatt. Regionbussterminaler utenfor bykjernen Det har i årevis vært drøftet hvordan kapasitetsutfordringene ved Oslo bussterminal skulle løses. Konklusjonen av drøftingene er at regionbussene bør (må) terminere utenfor indre by, for eksempel ved Bryn/Helsfyr i øst, ved Lysaker/Skøyen i vest og ved Sinsen i nord. Både K2012, KUV Oslo-navet 2015 og M2016 går inn for en slik utvikling. «Bussterminalen i Oslo sentrum utvikles til en terminal for langrutebusser. Rollen som regionbussterminal avvikles etter hvert som banenettet med tilhørende knutepunkter utvikles.» Ideen ble fulgt opp i M2016. Der omtales knutepunktutvikling inklusive terminering av regionbusser på «Bryn, Sinsen, Skøyen, Lysaker, Hauketo, Sandvika, Ski og Lillestrøm (ny gate-terminal), samt ny terminal på Fornebu, Økern, Dyrløkke og Vinterbro (gateterminal)." (M2016 side 81) Lokalisering Utover på 2000-tallet har det blitt diskutert å flytte Oslo bussterminal over sporene på Oslo S. Alternativ 1: beholde terminalen på Vaterland/Grønland Hovedargumentet for å flytte terminalen var tidligere kapasitetsutfordringen. Dette argumentet er iferd med å forvitre, all den tid dagens bussterminal er stor nok dersom regionbussene terminerer utenfor indre by, eventuelt ved eller utenfor bygrensen. I KUV Oslo-navet 2015 som blee utarbeidet av Jernbaneverket, Statens vegvesen og Ruter AS, het det at regionale knutepunkter og terminaler ved Ring 3 i betydelig grad ville «redusere(r) behovet for terminalkapasitet for buss i Oslo sentrum. Realiseringen av Knutepunkt øst på Bryn er en spesielt viktig forutsetning for dette. Oslo Bussterminal kan da i hovedsak være terminal for langrutebusser og Østlandsekspresser. Arealet på dagens bussterminal er tilstrekkelig for å dekke dette behovet.» (se kapittel 13 Anbefaling i KUV Oslo-navet 2015). Alternativ 2: flytte terminalen over sporene på Oslo S «Bussterminalen er sprengt kapasitetsmessig. Å flytte terminalen vil løse bussproblematikken for all fremtid, og det vil rydde opp i den håpløse trafikksituasjonen som vi har i dette området» I 2008 gikk KLP Eiendom (som eier Lavblokka vis-à-vis Galleri Oslo) inn for en ny terminal over sporene på Oslo S. Arkitektene KLP Eiendom hadde leid inn så for seg at dagens bussterminal var byttet ut med butikker på gateplan, og at Schweigaard gate kunne bli en lysere gate med trær og mer plass, som en videreutvikling av kommunens intensjoner og planer for oppgradering av strøket. Det ville også ryddet opp i trafikksituasjonen. Plan- og bygningsetaten hadde i flere år arbeidet for å realisere en ny bussterminal over sporområdet, dette går blant annet fram av planene for nye Oslo S. Plan og bygningsetaten foreslo dessuten å rive dagens bussterminal, slik at Schweigaards gate kunne utvikles til en ren bygate. I den såkalte «M2016-rapporten» som ble utarbeidet av Ruter, Jernbaneverket og Statens vegvesen ble det foreslått å lage en regionsbussterminal øst og vest for bykjernen – henholdsvis på Bryn og Lysaker – samt å flytte dagens bussterminal til sporområdet over Oslo S. I rapporten stod det blant annet:«Det planlegges ny bussterminal tvers over alle sporene på Oslo S som en del av en helhetlig utvikling av Norges største trafikksenter. Kapasiteten ved dagens bussterminal i Schweigaardsgate er i praksis fullt utnyttet. Ny bussterminal ved Oslo S gir oss et mer kompakt og funksjonelt knutepunkt med høyere kapasitet og bedre omstigningsforhold enn dagens terminal ved Vaterland. Bygging av ny bussterminal ved Oslo S bør ses i sammenheng med anleggsarbeidene for Follobaneprosjektet og tilsier oppstart i 2018 med ferdigstilling i løpet av 2021.» Flytteplaner skrinlagt i 2021 Våren 2021 besluttet byrådet i Oslo at kommunen ikke skulle gå videre med planene om å flytte Oslo bussterminal. Busslinjer og destinasjoner Fylkeskommunal trafikk Byruter Ruter By: 2N Østerås / Ellingsrudåsen 3N Jernbanetorget / Skullerud 4N Jernbanetorget / Bergkrystallen 5N Jernbanetorget / Vestli 37 Nydalen / Helsfyr 60 Vippetangen / Tonsenhagen 74 Jernbanetorget / Mortensrud 100 Kjeller 110 Lillestrøm 300 Blystadlia Regionruter Ruter Region: 380 Lillestrøm 390 Kongskog / Hellerudhaugen 390E Hellerudhaugen 400 Åsenhagen / Eltonåsen / Oslo lufthavn 500 Drøbak 500N Drøbak 505 Bekkevold / Seiersten 505E Skorkeberg 515 Ski 540N Son 550 Enebakk Brakar Region: 169 Tranby / Lierbyen 200 Hønefoss Innlandstrafikk: 126 Brandbu / Dokka Østfold kollektivtrafikk: 9 Mysen Kommersiell trafikk Ekspressbussruter NOR-WAY Bussekspress: NW130 Trysilekspressen: Trysil via Oslo lufthavn - Elverum NW160 Valdresekspressen: Fagernes / Årdalstangen / Sogndal NW161 Valdresekspressen: Gjendesheim via Fagernes - Beitostølen NW180 Haukeliekspressen: Seljord / Åmot / Haugesund NW192 Konkurrenten: Arendal / Kristiansand / Flekkefjord / Stavanger / Stavanger lufthavn Vy express: VY1 Notodden via Kongsberg VY6 Fredrikstad / Skjærhalden via Råde VY123 Elverumekspressen: Elverum VY146 Nordfjordekspressen / Møre-ekspressen: Måløy / Ulsteinvik via Otta - Stryn - Nordfjordeid / Volda VY148 Ålesund via Otta - Åndalsnes - Vestnes VY170 Sogn og Fjordane Ekspressen: Førde / Skei / Sogndal via Oslo lufthavn / Sandvika VY175 Hallingbussen: Geilo VY190 Sørlandsekspressen: Arendal / Kristiansand / Stavanger Vy bus4you: 600 Göteborg / Malmö / København 850 Karlstad / Stockholm / Stockholm lufthavn FlixBus: N132 Berlin / Praha via Göteborg - Malmö - København 600 / N600 Karlstad / Stockholm 613 / N613 Göteborg / København / Hamburg 650 / N650 Kristiansand / Stavanger 651 Kristiansand N1202 Kraków Flybussruter Connect Bus: FB5A / FB5B Flybussen: Oslo lufthavn Unibuss Ekspress: FB25 Torp-Ekspressen: Sandefjord lufthavn Referanser Eksterne lenker Oversikt over nærmeste avganger hos Entur K2012: https://ruter.no/globalassets/dokumenter/ruterrapporter/strategi-og-handlingsplaner/10-2011_k2012.pdf Arkivert 6. juli 2019 hos Wayback Machine. KVU Oslo-navet (2015): http://www.vegvesen.no/_attachment/1093243/binary/1073668?fast_title=Oslo-Navet+Hovedrapport.pdf Arkivert 14. desember 2019 hos Wayback Machine. M2016: http://m2016.ruter.no/content/uploads/2015/08/RUTE0057_M2016_10.08.15_Low.pdf Arkivert 13. april 2016 hos Wayback Machine.